open-index/open-wikipedia-markdown huggingface dataset:
James Mason

**James Neville Mason** (15. toukokuuta 1909 Huddersfield, Englanti – 27. heinäkuuta 1984 Lausanne, Sveitsi) oli englantilainen näyttelijä, joka loi mittavan uran niin brittiläisissä kuin yhdysvaltalaisissakin elokuvissa. Hän näytteli usein sivistyneitä roistoja tai vilpillisiä romanttisia hahmoja.

## Ura

Varakkaan villakauppiaan perheessä varttunut Mason aloitti näyttelemisen teatterin lavoilla Cambridgessä, jonka yliopistosta hän valmistui arkkitehdiksi. Muutettuaan Lontooseen hän liittyi Old Vic -teatteriin. Hän siirtyi elokuviin 1930-luvun puolivälissä ja näytteli niissä aina kuolemaansa saakka. Hänen tunnetuimpia elokuviaan ovat *Kuningatar Elisabet* (1937), *Rommel, erämaan kettu* (1951), *[[Julius Caesar (vuoden 1953 elokuva)|Julius Caesar]]* (1953), *[[Tähti on syntynyt (vuoden 1954 elokuva)|Tähti on syntynyt]]* (1954), *Sukelluslaivalla maailman ympäri* (1954), *[[Vaarallinen romanssi]]* (1959), *Matka maan keskipisteeseen* (1959), *[[Lolita (vuoden 1962 elokuva)|Lolita]]* (1962), *Rooman valtakunnan tuho* (1964), *[[Taivas saa odottaa]]* (1978), *Brasilian pojat* (1978),  *Veren perintö* (1979) ja Agatha Christien kirjaan perustuva Hercule Poirot -filmatisointi *[[Rikos auringon alla]]* (1982). 

Mason oli kolmesti ehdolla Oscarin saajaksi, muttei saanut palkintoa kertaakaan. Hän sai kuitenkin Golden Globen roolistaan elokuvassa *Tähti on syntynyt*. Hän on saanut myös urastaan tähden Hollywood Walk of Famelle.

## Yksityiselämä

Mason oli kahdesti naimisissa, ensin avioeroon päättyneessä liitossa Pamela Masonin kanssa vuodet 1941–1964 ja sitten vuodesta 1971 kuolemaansa asti Clarissa Kaye-Masonin kanssa. Pamela Masonin kanssa hänellä oli kaksi lasta. Mason kuoli sydänkohtaukseen 75-vuotiaana.

## Valikoitu filmografia

## Lähteet

## Aiheesta muualla

* 
* James Mason NNDB:ssä
Jorma Karvonen

**Jorma Karvonen** (s. 16. lokakuuta 1949 Lammi) on entinen suomalainen suunnistaja ja hiihtosuunnistuksen maailmanmestari.

Karvonen osallistui hiihtosuunnistuksen ensimmäisiin epävirallisiin MM-kisoihin Velingradissa 1972 ja sijoittui toiseksi parhaana suomalaisena neljänneksi. Seuraavana vuonna Sundsvallissa hän oli kuudes ja sijoittui joukkuekilpailussa hopealle. Hiihtosuunnistuksen ensimmäiset viralliset MM-kisat järjestettiin Hyvinkäällä 1975, ja Karvosesta tuli siellä kaksinkertainen mitalisti. Henkilökohtaisessa kisassa vain Olavi Svanberg oli Karvosta nopeampi, ja viestissä Pekka Pökälä, Heimo Taskinen, Karvonen ja Svanberg voittivat kultaa yli 25 minuutin erolla Ruotsiin. Vielä Velingradin MM-kisoissa 1977 Karvonen oli mukana saavuttaen henkilökohtaisen pronssin, mutta viesti päättyi Suomen osalta hylkäykseen.

Kesäsuunnistuksen MM-kisoihin Jorma Karvonen osallistui Kongsbergissa 1978. Henkilökohtaisella matkalla hän oli kolmanneksi parhaana suomalaisena yhdeksäs. Viestissä hän suunnisti kakkososuuden ja oli hankkimassa Suomelle pronssia.

Suomen mestaruuden tämä Lammin Säkiää ja Joutsenon Kullervoa edustanut mies voitti kerran kesällä ja kerran talvella.

## Saavutukset
### Hiihtosuunnistuksessa

* MM-kultaa viestissä 1975
* MM-hopeaa joukkuekilpailussa 1973 (epäviralliset kisat) ja henkilökohtaisessa kilpailussa 1975
* MM-pronssia henkilökohtaisessa kilpailussa 1977
* MM-kisoissa henkilökohtaisessa kilpailussa neljäs 1972 (epäviralliset kisat) ja kuudes 1973 (epäviralliset kisat)
* SM-kultaa viestissä 1977

### Suunnistuksessa

* MM-pronssia viestissä 1978
* MM-kisoissa yhdeksäs henkilökohtaisessa kilpailussa 1978
* SM-kultaa normaalimatkalla 1978
The Greater of Two Evils

**The Greater of Two Evils** on yhtyeen Anthraxin kokoelma-albumi, joka julkaistiin levy-yhtiöstä Sanctuary Records marraskuussa 2004. Albumissa on 14 Anthraxin kappaletta yhtyeen aikaisemman tuotannon (Neil Turbin & Joey Belladonna-ajan) albumeilta, jotka julkaistiin vuosien 1983 ja 1990 välillä. Nämä kappaleet on nauhoitettu uudelleen Anthraxin nykyisellä kokoonpanolla. Lopullinen kappalelista päätettiin äänestyksessä yhtyeen kotisivuilla. Kappaleet nauhoitettiin studiolla kahdessa päivässä. Albumilla piti alun perin olla toisia nimiä: "Metallum Maximum Aeturnum", "Old School, New School, Our School: Metallum Maximum Aeturnum" ja "Metal Thrashing Mad: Metallum Maximum Aeturnum".

## Kappaleet
#
#
#
#
#
#
#
#
#
#
#
#
#
#
* Kappaletta "Gung-Ho" seuraa piilotettu kappale "Lone Justice", joka kestää 4:36

;Japanin bonuskappaleet
#
#
#

## Kokoonpano
* John Bush – laulu
* Rob Caggiano – kitara
* Scott Ian – kitara, taustalaulu
* Frank Bello – basso, taustalaulu
* Charlie Benante – rummut

## Arvostelut
* Allmusic: 
* Imperiumi.net: 

## Lähteet

## Aiheesta muualla
* 
*
Kimmo Rauhamäki

**Kimmo Rauhamäki** (s. 31. maaliskuuta 1951 Längelmäki) on suomalainen suunnistaja.

Jämsänkosken Retki-Veikkoja, Ikaalisten Nouseva-Voimaa, Tampereen Yritystä ja Vaajakosken Terää edustanut Rauhamäki osallistui suunnistuksen MM-kisoihin Aviemoressa 1976. Hän oli viestijoukkueen ankkurina tuomassa Suomelle pronssia. Rauhamäen suoritusta tuossa kisassa haittasi se, että hänen kompassistaan valuivat nesteet ulos kesken matkan.

## Saavutukset
* MM-pronssia viestissä 1976 
* Jukolan viestin voitto 1977, ankkuriosuus 

## Lähteet
Sälskärin majakka

**Sälskär** on majakka Ahvenanmaan pohjoisosassa Hammarlandin kunnan alueella. Axel Hampus Dalströmin suunnittelema majakka on rakennettu Sälskärin saarelle vuonna 1868. Vuonna 1949 Sälskärin majakka automatisoitiin. Sälskärissä oli kerrallaan 2 majakanvartijaa sekä majakkamestari, joka ei pääasiassa osallistunut majakanvartijan töihin, mutta valvoi sitä. Majakanvartioilla oli oma yhteinen talo ja majakkamestari asui omassa isommassa talossaan. Rakennukset purettiin automatisoinnin jälkeen. Saarella on nykyisinkin tosin 2 rakennusta, joiden väitetään olevan peräisin 1700-luvulta. 
Majakkamestareina toimivat:

* Fredrik Wilhelm Grönlund (1868–1892)
* Mats Robert Widlund (1893–1897)
* Karl Edvard Holmberg (1898–1924)
* Algot Hamnström (1925–1949)

Majakkasaarelle järjestetään kesäisin retkiä, joilla kerrotaan Sälskärin majakan historiasta. Lisäksi Sälskärin vieressä on saari, Norra Sälskär, jossa pesii nykyisin ruokkeja. Majakanvartija Conrad Hägerin poika, Bengt Häger, opastaa retkiä ja on julkaissut vuonna 2004 majakan historiasta kertovan kirjan. Saari on nykyisin hieman metsittynyt ja sen keskellä on lampi. Rakennuksista on jäljellä kiviperustukset, sillä vain laudat purettiin. Myöskään saaren entinen satama ei ole enää jäljellä, mutta alempana kallioilla on liuska, johon laiva kiinnittyy. Majakkaa ovat myös tukeneet vaijerit, koska syysmyrsky vaurioitti majakkaa 1897.

## Lähteet

## Aiheesta muualla
* Suomen Majakkaseura 
* Merenkulkulaitoksen sivu Sälskärista
Editors

**Editors** on birminghamilainen indie rock -yhtye, jonka muodostavat Tom Smith, Russell Leetch, Ed Lay, Justin Lockey ja Elliott Williams. Yhtyeen musiikkia on usein verrattu yhdysvaltalaiseen Interpoliin.

Vuonna 2005 julkaistiin yhtyeen debyyttialbumi *[[The Back Room]]*, jonka suurimpia hittejä olivat ”Munich”, ”Bullets” ja ”Blood”. Parhaimmillaan albumi oli Britannian albumilistalla toisena. Kesäkuussa 2007 ilmestyi Editorsin toinen albumi *[[An End Has a Start]]*, joka kohosi Britannian albumilistan kärkeen. Sen single ”Smokers Outside the Hospital Doors” nousi brittilistalla ilmestymisviikollaan sijalle seitsemän. Muut albumin brittilistalle nousseet singlejulkaisut olivat ”An End Has a Start” ja ”The Racing Rats”. Suomessa *An End Has A Start* valittiin vuoden 2007 ulkomaiseksi albumiksi musiikkilehti Suen äänestyksessä.

Vuoden 2009 albumi *[[In This Light and On This Evening]]* oli myös brittilistan ykkönen ja menestyi muuallakin Euroopassa. Single ”Papillon” oli brittilistalla sijalla 23 ja muun muassa Belgian singlelistan ykkönen.

Huhtikuussa 2012 alkuperäiskitaristi Chris Urbanowicz lähti yhtyeestä. Syyksi ilmoitettiin musiikilliset erimielisyydet. Editorsin neljäs albumi *[[The Weight of Your Love]]* ilmestyi kesällä 2013. Levyllä ovat ensimmäistä kertaa mukana myös Urbanowiczin eron jälkeen yhtyeeseen liittyneet Justin Lockey ja Elliott Williams.

## Albumit
* 
* 
* 
* 
* 
* 
* 

## Lähteet

## Aiheesta muualla

*Editorsin viralliset sivut 
*
Blankenhainin linna

**Blankenhainin linna** () on suurehko linna Blankenhainin kunnassa, Saksan Saksin osavaltiossa.

Linnalla on historiaa 1100-luvulle saakka. Vuonna 1661 puolet linnasta tuhoutui tulipalossa ja se jälleenrakennettiin vuoden 1699 tienoilla. Nykyisen barokin tyylisuuntaa edustavan ulkonäkönsä mansardikattoineen ja kupolitorneineen linna sai vuonna 1765.

Nykyisin linnassa ja sen ympäristössä toimii ulkoilmamuseo *Deutsche Landwirtschaftsmuseum Schloss Blankenhain*, joka esittelee vuosien 1890 ja 1990 välistä maataloutta ja maalaiselämää Saksassa. Museo kattaa 11 hehtaarin suuruisen alueen, ja siihen kuuluu 60 rakennusta.

## Aiheesta muualla

* Deutsches Landwirtschaftsmuseum Schloss Blankenhein
Viitta (tekstiili)

**Viitta** eli **vaippa** tarkoittaa pitkää, hihatonta päällysvaatteena käytettävää vaatekappaletta. Siitä voidaan käyttää myös ruotsalaisperäistä nimitystä kaapu (ruotsin sanasta *kåpa*). Pituudeltaan viitta voi vaihdella polvesta nilkkaan ulottuvaan. Viittaan voi myös kuulua jonkinlaiset kaulukset tai huppu, tai sen kanssa voidaan sään vaatiessa käyttää erillistä, lyhyttä hartiaviittaa, jossa oli kiinteä huppu (suom. *luhka*, ransk. *chaperon*, engl. *hoode* ym.). Viittoja käytettiin eurooppalaisessa vaatetuksessa keskiajalta 1600-luvulle. Nykyään viitta on länsimaissa seremoniallinen vaate, joka voi liittyä tiettyihin tehtäviin tai rituaaleihin. Lisäksi viitta kuuluu roolipeleissä ja fantasiapukeutumisessa käytettyihin asusteisiin. Viitta on monikäyttöinen varusesine, joka vahvasta sarkakankaasta valmistettuna toimii tarvittaessa – esimerkiksi matkalla – tavallisen huovan tapaan makuuvaatteena ja joka voidaan haluttaessa virittää myös sadekatokseksi tai tuulensuojaksi. Paksu ja tiivis villakangas, jossa mieluiten on villan luontainen rasva lanoliini tallella, suojaa hyvin sateelta. 
  
## Katso myös
* Alba
* Burka
* Dominoviitta
* Feloni
* Kasukka
* Luhka
* Poncho
* Sadeviitta
* Viitta ortodoksien liturgisena tekstiilinä
Anja Meldo

**Anja Wilen** (o.s. **Meldo**, s. 19. huhtikuuta 1945, Hollola) on entinen suomalainen suunnistaja.

Tampereen Kooveeta edustanut Meldo osallistui suunnistuksen ensimmäisiin MM-kisoihin Fiskarissa 1966. Hän sijoittui henkilökohtaisella matkalla toiseksi parhaana suomalaisena kahdeksanneksi ja sai hopeaa viestijoukkueen avausosuuden suunnistajana.

Wilenin edesmennyt aviomies Tarmo Wilen kilpaili myös suunnistajana voittaen Jukolan viestin.

## Saavutukset
* MM-hopeaa viestissä 1966
* MM-kisoissa kahdeksas henkilökohtaisella matkalla 1966
Pirjo Ruotsalainen

**Pirjo Vanhatalo** (omaa sukua **Ruotsalainen**, s. 24. marraskuuta 1944 Viipurin maalaiskunta) on suomalainen, 1960-luvulla menestynyt suunnistaja.

Kouvolan Urheilijoita ja suunnistusseura XYZ:aa edustanut Ruotsalainen osallistui suunnistuksen ensimmäisiin MM-kisoihin Fiskarissa 1966. Hän sijoittui henkilökohtaisella matkalla 18:nneksi ja sai hopeaa viestijoukkueen keskimmäisen osuuden suunnistajana.

Le Brassusin EM-kisoissa 1964 Ruotsalainen keskeytti.

## Saavutukset

* MM-hopeaa viestissä 1966
* MM-kisoissa 18:s henkilökohtaisella matkalla 1966
* SM-kultaa viestissä 1965
Hiihtosuunnistuksen maailmanmestaruuskilpailut

**Hiihtosuunnistuksen maailmanmestaruuskilpailut** ovat hiihtosuunnistuksen kansainväliset arvokilpailut. Maailmanmestaruuskilpailut järjestettiin epävirallisina 1972 ja 1973, kunnes heinäkuussa 1973 Kansainvälisen suunnistusliiton (IOF) kongressissa Magglingenissa, Sveitsissä tehtiin päätös virallisista MM-kisoista äänin 10–2 (tyhjiä 6).

Ensimmäiset viralliset kisat järjestettiin Hyvinkäällä 1975 ja ne on pidetty pääsääntöisesti kahden vuoden välein. Kun (kesä)suunnistuksen maailmanmestaruuskilpailut siirrettiin parittomille vuosille 1979, saivat hiihtosuunnistuskisat väistyä parillisille vuosille. Kun suunnistuksen MM-kisoja alettiin järjestää joka vuosi, palattiin hiihtosuunnistuksessa parittomaan vuosiin Levin kisoista 2005 alkaen.

## Kilpailumatkat

Alun perin virallisissa MM-kisoissa oli vain kaksi matkaa: henkilökohtainen kilpailu ja viesti. Vuonna 1988 mukaan otettiin pikamatka, vuonna 2002 sprintti ja vuonna 2011 sekaviesti. Epävirallisissa MM-kisoissa 1970-luvulla viestin tilalla oli joukkuekilpailu.

**Nykyiset kilpailut:**
*pitkä matka
*keskimatka
*sprintti
*viesti (3-hengen joukkueissa)
*sekaviesti (2-hengen joukkueissa)

## Kisapaikkakunnat

## Pitkä matka
Vuosina 1972–1986 henkilökohtainen kilpailu ja vuosina 1988–2000 normaalimatka. Vuodesta 2002 lähtien tätä matkaa on kutsuttu pitkäksi matkaksi.

### Miehet

### Naiset

## Lyhyt matka
Lyhyellä matkalla kilpailtiin 1988–2000, kunnes se korvattiin keskimatkalla.

### Miehet

### Naiset

## Keskimatka
Järjestetty vuodesta 2002, jolloin se korvasi lyhyen matkan.

### Miehet

### Naiset

## Sprintti
Sprintti järjestettiin ensimmäisen kerran vuonna 2002.

### Miehet

### Naiset

## Viesti
### Miehet

### Naiset

## Sekaviesti

## Lähteet
* Tulokset Kansainvälisen suunnistusliiton sivuilla
Sankey-diagrammi

**Sankey-diagrammi** on diagrammi, jolla kuvataan virtauksia. Yleisimmin sitä käytetään kuvaamaan jonkin prosessin energia- tai materiaalivirtoja. Se muodostuu kutakin virran komponenttia esittävistä nuolista, joiden koko kuvaa virran suuruutta.
Minna Ikonen

**Minna Sofia Ikonen** (ent. **Bernitz**, s. 1965 Joutseno) on suomalainen iskelmälaulaja. Hän tuli tunnetuksi vuonna 1983 Matti Siitosen säveltämällä ja Vexi Salmen sanoittamalla rempseällä iskelmällä *Elkeet kuin pedolla*. Ikonen nähtiin myös Syksyn Sävel 1984 -kilpailussa kappaleella *Panin tiikerin tankkiin*. Kohtalaista radiosoittoa saivat näiden laulujen lisäksi kappaleet *Haudujuduu* ja *Annan kunnolla palaa*. Ikonen julkaisi kaksi iskelmäalbumia vuosina 1983–1984 kunnes katosi julkisuudesta yhtä nopeasti kuin oli sinne ilmestynytkin. 

Ikonen lopetti laulajanuransa synnytettyään ensimmäisen lapsensa. Ikonen keikkaili myöhemmin Väliaikainen-orkesterin solistina ja levytti vuonna 1992 vielä singlen *Kesä Saimaalla*. 

Kesällä 2025 Ikonen julkaisi uutta musiikkia kymmenien vuosien tauon jälkeen, kun Spotifyssä julkaistiin Riemun tie -single. 

Syyskuussa 2025 Ikonen palasi konserttilavoille, kun hän esiintyi Raul Reimanin muistokonsertti -kiertueella, joka alkoi Kulttuuritalolta Helsingissä. 

Ikonen asuu tätä nykyä Hurissalon kylässä, Puumalassa. 

## Tuotanto
* Elkeet kuin pedolla (1983)
* Annan kunnolla palaa (1984)

## Lähteet
Anneli Pasanen

**Anneli Pasanen** (s. 6. kesäkuuta 1949 Helsinki) on suomalainen iskelmälaulaja, jonka aktiiviura sijoittui 1970-luvun puolivälistä 1980-luvun puoleenväliin. Hänen tunnetuimmat kappaleensa ovat ”Rakkaus jää” (teema elokuvasta *[[Emmanuelle]]*), ”Rakastan jokaista päivää” sekä *[[Kevään sävel]]* -kilpailussa 1984 mukana ollut ”Missä olit kaikki nämä vuodet”.

Laulu-uran ohessa Pasanen työskenteli tuontikaupan piirissä, myöhemmin hän opiskeli kasvatustieteen maisteriksi ja työskenteli erityisopettajana.

Helsinkiläinen Pasanen vietti kesiään sukulaisten luona Kuopiossa. Hänen isänsä oli syntynyt Muuruvedellä. Kuopiossa hän sai tilaisuuden laulaa tanssiyhtyeen solistina. Ylioppilaaksi päästyään hän lähti Ranskaan, jossa opiskeli ranskan kieltä Sorbonnen yliopistossa. Hän otti laulutunteja Gaston Wiéneriltä, joka oli pariisilainen jazzpianisti ja säveltäjä. Pasanen esiintyi Pariisissa, muun muassa hän lauloi tuttavapiiriinsä kuuluneiden Brigitte Bardot’n vanhempien yksityisessä lounaskonsertissa. Yhteistyö Wiénerin kanssa johti myös radionauhaan, jossa Pasanen lauloi Wiénerin säveltämiä Brigitte Bardot’n isän, Louis Bardot’n, runoja. 

Suomeen palattuaan hän pääsi esiintymään Radion sinfoniaorkesterin solistina, Spede Pasasen show’ssa ja muissa televisio-ohjelmissa.

Pasanen jätti iskelmämaailman 1980-luvun puolivälin jälkeen ja työskenteli opetusalalla Kuopiossa. Pitkän tauon jälkeen 2010-luvun alussa hän alkoi jälleen esiintyä. Hän piti harvakseltaan Kuopion seudulla konsertteja, jotka hän toteutti itse alusta loppuun, koska hänellä ei ollut levy-yhtiötä, agenttia eikä vakituisia säestäjiä. Pääpaino näissä tilaisuuksissa oli ulkomaisessa materiaalissa, kuten afroamerikkalaisissa spiri­tuaaleissa ja ranskalaisissa chansoneissa. Kielitaitoisena hän pystyy laulamaan viidellä eri kielellä. Hän on ollut mukana Pyhän Nikolaoksen katedraalin kuorossa ja teki vuonna 2013 yhdessä Mari Sihvon ja pianisti Bartek Rogowskin kanssa ravintolashow’n nimeltä *Kymmenen miestä*.

## Musiikkialbumit
* *Rakastan jokaista päivää* (1977)
* *Rakkaus jää* (1979)
* *Missä olit kaikki nämä vuodet* (1984)
* *CBS-klassikot: Anneli Pasanen* (1989)
* *Kaksi klassikkoa: Rakastan jokaista päivää / Rakkaus jää* (1994)
* *Parhaat* (2004)

## Lähteet
*  

### Viitteet

## Aiheesta muualla
* Anneli Pasasen kotisivut 

*
Romuttaminen

**Romuttaminen** tarkoittaa elinkaarensa päähän tulleiden rakennelmien, koneiden ja laitteiden, kuten laivojen, autojen tai kylmäkoneiden tarkoituksellista hajottamista tai purkamista. Suomen sanaa *romuttaminen* ei yleensä käytetä rakennuksista, vaan niiden kohdalla puhutaan **purkamisesta**.

Romuttamisella pyritään ottamaan talteen romutettavassa kohteessa olevat materiaalit ja osat sellaisenaan uudelleen käytettäviksi tai kierrätettäviksi. Romuttaminen on pääosin ammattimaista, osin kansainvälistä liiketoimintaa.

Romuttamiseen voi liittyä ympäristöriskejä, jos romuttamisessa vapautuvista haitallisista aineista ei huolehdita asianmukaisesti. Eettisiä ongelmia romuttamiseen liittyy esimerkiksi silloin, jos romuttajat käyttävät halpa- tai orjatyövoimaa eivätkä huolehdi työsuojelusta.

## Katso myös
* Romurauta
* Suomen ajoneuvojen romutuspalkkio

## Aiheesta muualla
Need for Speed: Underground

**Need for Speed: Underground** on Electronic Artsin kehittämä ja julkaisema ajopeli, joka on julkaistu vuonna   Game Boy Advancelle, Nintendo GameCubelle, PlayStation 2:lle, Windowsille ja Xboxille.

## Pelaaminen
Peli on ensimmäinen *[[Need for Speed]]* -sarjan peli, jossa tuunataan autoja, eli muokataan auton tehoa ja ulkonäköä. NFS: Underground on saanut vaikutteita Hurjapäät -elokuvasta, ja peli aiottiin nimetä sen mukaan. Need for Speed: Underground on puhdas arcadekaahailu; autot eivät hajoa, vaikka ajaisi suurella nopeudella seinään (paitsi Drag-pelimuodossa). Jälkimmäisistä sarjan peleistä poiketen Undergroundissa ei voi ajella vapaasti ympäri kaupunkia.

## Ääniraita
Pelin ääniraidalla on musiikkia muun muassa Junkie XL:ltä, The Crystal Methodilta ja Static-X:ltä.

## Vastaanotto

*Need for Speed: Underground* sai hyvän vastaanoton. GameRankings ja Metacritic antoivat PlayStation 2 -versiolle pisteet 84.29% ja 85/100, Nintendo GameCube -versiolle 83.73% ja 83/100 Windows -versiolle 82.29% ja 82/100, Xbox -versiolle 81.76% ja 83/100 ja Game Boy Advance -versiolle 77.33% ja 77/100.

## Myynti
Peli on myynyt noin 15 miljoonaa kappaletta maailmanlaajuisesti.

## Lähteet

## Aiheesta muualla
* 
* 
* Pelin viralliset kotisivut
Ángel Dennis

**Ángel Dennis** (13. kesäkuuta 1977) on italialainen huippulentopalloilija, joka pelaa Trenkwalder Modena joukkueessa, Italian A1-liigassa. Italian A1-liiga on maailman arvostetuin lentopalloliiga, ja sitä pidetään myös maailman kovimpana lentopalloliigana. 

## Ura
Dennis on syntyjään kuubalainen, mutta sai Italian kansalaisuuden 2005 vuonna eikä näin saa edustaa enää synnyinmaansa A-maajoukkuetta. Dennis on pelannut Kuuban maajoukkueessa peräti 212 A-maaottelua. Joukkueen kanssa hän on voittanut muun muassa maailmanliigan vuonna 1998. Ángel Dennis on yksi maailman ulottuvimmista ja kovimpaa ponnistavista pelaajista. 

Dennis on siitä merkillinen pelaaja Italian A1-liigassa, että hän on pelannut yhden kauden urallaan eksoottisessa Qatarissa (2004–2005). Qatarissa pelaamista lukuun ottamatta Dennis on pelannut koko uransa Italiassa A1-liigassa. Hän voitti Italian mestaruuden Lube Maceratan joukkueessa kaudella 2005-2006 kaatamalla Sisley Volleyn finaalisarjassa. CEV Cupin Dennis on voittanut kahdesti kausina 2005 ja 2006.

## Muuta
Vuoden 2001 joulukuussa Dennis ja hänen viisi muuta Kuuban maajoukkueen pelikaveria pakenivat Kuuban A-maajoukkueesta, koska he eivät enää halunneet edustaa maataan sillä maajoukkue ei olisi sallinut heidän edustaa ulkomaisia seuroja.

## Saavutukset
* 2008 Challenge Cupin voitto 
* 2006 Italian mestaruus
* 2006 CEV Cupin voitto
* 2006 Italian Supercup 
* 2005 CEV Cupin voitto 
* 2000 Pohjois-Amerikan mestaruus 
* 1999 Pan-Amerikan kisojen voitto
* 1999 CEV Cupin voitto 
* 1998 Maailmanliigan voitto

## Joukkueet
*1998-2000 Palermo Volley 	
*2003-2004 Latina Volley 	
*2004-2005 Ryan Sport Club Doha (QAT)
*2004-2007 Lube Macerata 	
*2007- Pallavolo Modena

## Lähteet

## Aiheesta muualla
* Progiili Italian liigan sivuilla
Asa

**Asa** voi tarkoittaa ainakin seuraavia:

## Henkilöt
* Asa, oik. *Matti Mikael Salo* (s. 1980), suomalainen rap-muusikko
* Asa, Juudan kuningas
* Asa Akira (s. 1986), yhdysvaltalainen pornonäyttelijä ja malli
* Asa Andō (s. 1996), japanilainen alppihiihtäjä
* Asa Briggs (1921–2016), brittiläinen historioitsija
* Asa S. Bushnell (1834–1904), yhdysvaltalainen republikaanipoliitikko ja Ohon kuernääri
* Asa Butterfield (s. 1997), englantilainen näyttelijä
* Asa Griggs Candler (1851–1929), yhdysvaltalainen liikemies ja poliitikko, The Coca-Cola Companyn perustaja
* Asa Earl Carter (1925–1979), yhdysvaltalainen Ku Klux Klanin jäsen ja kirjailija
* Asa Ensio (1872–1931), suomalainen yritysjohtaja
* Asa Gray (1810–1888), yhdysvaltalainen kasvitieteilijä

## Muut

* asetyylisalisyylihappo, ASA, kemiallinen yhdiste
* Amerikan Samoa, ASA, mm. KOK:n ja FIFAn käyttämä lyhenne urheilukilpailuissa
*Alandica Shipping Academy, merenkulkualan koulutus Ahvenanmaalla
* Asa Radio, vanha suomalainen televisiomerkki ja -valmistaja
* ASA, tekstitysparseriohjelma
* American Standards Association (ASA), entinen standardointijärjestö, nykyisen ANSIn edeltäjä
** ASA, valokuvausfilmien valoherkkyysasteikko
Murilo

**Murilo Endres** (s. 3. toukokuuta 1981) on brasilialainen lentopalloilija. Hän on voittanut urallaan muun muassa maailmanmestaruuden, maailmanliigan, maailmancupin sekä Pan-Amerikan mestaruuden. Urheilulehti tituuleerasi Muriloa maailman parhaimpana lentopalloilijana kesällä 2011.

## Ura
### Nuoruusvuodet
Murilo aloitti lentopallouransa jo nuorena vanhemman veljensä innostamana. Hänen isoveljensä Gustavo Endres on myös lentopalloilija.

### Brasilian superliiga
Murilo pelasi ensimmäisen kautensa Brasilian Superliigassa jo kaudella 1998-1999. Tuolloin hän oli vasta 17-vuotias. Joukkueena hänellä oli Banespa, jossa hän pelasi aina kauden 2003 loppuun saakka. Vuonna 2001 Murillo voitti yhdessä Brasilian nuorten maajoukkueen kanssa maailmanmestaruuden. Kausilla 2003-2005 Murilo pelasi Superliigaa Suzanon joukkueen riveissä. Tämän kauden jälkeen hän oli 23-vuotias ja sai lähteä pelaamaan ulkomaille.

### Italian liiga
Murilo siirtyi odotetusti Italian A1-liigaan, jossa hänen uusi seuransa oli Vibo Valentia. Hän pelasi kauden verran Vibo Valentiassa, kunnes teki sopimuksen liigan menestyksekkäimmän joukkueen Pallavolo Modenan kanssa. Pallavolo Modenassa hän voitti ensimmäisen kautensa aikana CEV-Cupin hopeaa, sekä toisella kaudellaan Challenge Cupin mestaruuden. Hän teki jatkosopimuksen seuran kanssa myös kaudeksi 2008-2009.

Kauden 2009 jälkeen Murilo teki paluun kotimaansa pääsarjaan, kun hän allekirjoitti sopimuksen Fiesp SESIn kanssa.

## A-maajoukkue
Brasilian miesten lentopallomaajoukkueessa Murilo teki ensiesiintymisensä vuonna 2005, jolloin hän voitti heti joukkueen mukana Lentopallon maailmanliigan. Nykyisin hän on noussut A-maajoukkueen runkopelaajaksi ja on voittanut kolmesti maailmanliigaan, maailmancupin sekä Etelä-Amerikan sekä Pan-Amerikan mestaruuden.

Vuonna 2010 Murilo voitti maailmanliigan ja maailmanmestaruuden, ja hänet valittiin MM-kisojen parhaaksi pelaajaksi.

## Muuta
Murilon veli Gustavo Endres on myös lentopalloilija. Gustavo on pelannut muun muassa Italiassa Sisley Volleyn joukkueessa.

## Saavutukset
### A-maajoukkueessa
* Olympiahopeaa 2008
* Maailmanmestaruus 2006, 2010
* Maailmanliigan voitto 2005, 2006, 2007, 2010
* Maailmancupin voitto 2007
* Grand Champions Cup 2005
* Nuorten MM-kulta 2001

### Seurajoukkueessa
* Challenge Cupin mestaruus 2008
* CEV-Cupin 2. sija 2007

## Lähteet
Murillo

**Murillo** -nimisiä henkilöitä ovat:

;Murillo sukunimenä:

* Bartolomé Esteban Murillo (1617/1618–1682), espanjalainen barokin ajan taidemaalari
* Jeison Murillo (s. 1992), kolumbialainen jalkapalloilija
* Luis Carlos Murillo (s. 1990), kolumbialainen jalkapalloilija
* Luis Marín Murillo (s. 1974), costaricalainen jalkapalloilija

;Murillo etunimenä:

* Murillo, *Murillo Santiago Costa dos Santos* (s. 2002), brasilialainen jalkapalloilija.
Dagen

**Dagen** (vuosina 1999–2004 *Nya Dagen*) on ruotsalainen kristillinen sanomalehti. Lehden ensimmäinen numero julkaistiin 1. marraskuuta 1945. Lehden perusti Lewi Pethrus, joka myös toimi sen päätoimittajana aina kuolemaansa vuonna 1974 saakka. Lehden toimitus sijaitsee Tukholman Telefonplanilla. Vuonna 2006 *Dagenin* levikki oli noin 18 400 kappaletta.

## Historia
*Dagenin* ensimmäinen numero ilmestyi 1. marraskuuta 1945. Lehden perustamisen takana oli ruotsalaisen helluntailiikkeen johtohahmo, pastori Lewi Pethrus. Lehden julkaiseminen aloitettiin vastalauseena maallistumiselle ja Pethrus koki tarpeen radikaalille kristilliselle sanomalehdelle. Vuodesta 1965 *Dagenia* ryhdyttiin julkaisemaan viitenä päivänä viikossa. Vuonna 1968 lehti uudistui ja vaihtoi nykyiseen tabloid-muotoon. *Dagen* on saanut vuodesta 1974 Ruotsin valtion lehdistötukea. Lewi Pethrus toimi lehden päätoimittajana kuolemaansa 1974 saakka. Pethrusta seurasi päätoimittajana Olof Djurfeldt, joka toimi tehtävässä vuoteen 1996. Vuosina 1985–1991 Djurfeldtin rinnalla toimi Arne Winerdal.

Vuonna 1998 lehden päätoimittajana aloitti Daniel Grahn. 30. maaliskuuta 1999 lehti yhdistyi *Petrus*-viikkolehden kanssa ja muutti nimensä *Nya Dageniksi*. Samaan aikaan lehden omistuspohja laajeni: helluntailiikkeen Dagengruppenin ohella omistajiksi tulivat norjalainen mediakonserni Vårt Land, Evankelinen vapaakirkko sekä Ruotsin Allianssilähetys. Vuonna 2004 lehden nimi muuttui takaisin *Dageniksi*.

Vuosina 1947–1977 lehden toimitus sijaitsi Tukholman keskustassa Surbrunnsgatanilla. Vuonna 1977 lehti muutti omaan *Dagenhusetiin*, Stora Essingeniin. Vuonna 2003 *Dagen* muutti uusiin tiloihin Telefonplanille.

## Päätoimittajat
* 1945–1946 Lewi Pethrus
* 1947–1947 Jack Hårdstedt
* 1947–1951 Lewi Pethrus
* 1952–1957 Pierre Backman
* 1958–1974 Lewi Pethrus
* 1974–1985 Olof Djurfeldt
* 1985–1991 Arne Winerdal
* 1991–1996 Olof Djurfeldt
* 1997–2007 Daniel Grahn
* 2007–2010 Elisabeth Sandlund
* 2010–2013 Daniel Grahn
* 2013– Felicia Ferreira

## Lähteet

## Aiheesta muualla
*Dagenin verkkosivut
Roy Campbell

Eversti **Roy Campbell** () on kuvitteellinen henkilö, joka esiintyy Konamin ''Metal Gear'' -pelisarjassa. Hän esiintyy peleissä *[[Metal Gear 2: Solid Snake]]*, *[[Metal Gear Solid]]*, *[[Metal Gear Solid: Portable Ops]]* sekä *[[Metal Gear Solid 4: Guns of the Patriots]]*. Lisäksi hänet nähdään *[[Metal Gear Solid 2: Sons of Liberty]]ssä* ja *[[Metal Gear Solid 3: Snake Eater]]issä* eräässä minipelissä. Pelin *Metal Gear 2: Solid Snake* alkuperäisessä versiossa Roy Campbell muistutti ulkonäöllisesti näyttelijä Richard Crennaa.

## Henkilöhistoriaa
Roy Campbell toimi ennen FOXHOUNDiin liittymistä Yhdysvaltain merijalkaväessä ja maavoimien erikoisjoukoissa. Hänet oli lähetetty yhdessä muiden joukkojen kanssa La Peninsula de los Muertosiin Kolumbiaan vuonna 1970 hoitamaan terroristijärjestö FOX, mutta oli lopulta joukkojensa ainut selviytyjä. Ollessaan vankina, hän tutustui Big Bossiin, jonka kanssa hän karkasi vankilasta ja perusti FOXHOUNDin. Alkuperäisesti Campbellin FOXHOUND-koodinimi oli ”Chicken Fox”, mutta myöhemmin se jätettiin pois, koska Gray Fox oli ainut henkilö, joka kantoi koodinimeä ”Fox”.

Vuoteen 1995 asti hän toimi järjestön toiseksi ylimpänä johtajana, kunnes Big Boss kääntyi petturiksi. Tämän jälkeen hän siirtyi FOXHOUNDin johtoon, kunnes joskus vuosien 1999 ja 2005 välillä hän siirtyi eläkkeelle. Hänet kuitenkin kutsuttiin myöhemmin takaisin eläkkeeltä hoitamaan terroristeiksi muuttunut FOXHOUND.

Vuonna 2014 hän toimi YK:n yksityisiä palkkasotilasyrityksiä valvovan jaoston johdossa. Hän pyytää Solid Snakea suorittamaan viimeisen tehtävänsä ja pysäyttämään Liquid Ocelotin joka suunnittelee nousua maailmaa johtavaa Patriootit-varjohallitusta vastaan. Roy ja hänen vaimonaan esiintyvä Rosemary auttavat Snakea tehtävässä koodekin välityksellä.

## Ääninäyttelijät
Ralf Hütter

**Ralf Hütter** (s. 20. elokuuta 1946 Krefeld, Saksa) on saksalainen muusikko, Kraftwerk-yhtyeen perustajajäsen, laulaja ja kosketinsoittaja. Häntä pidetään yleisesti yhtyeen ”keulahahmona”, ja hän vastaa useimmiten yhtyeen haastatteluista. Florian Schneiderin jätettyä Kraftwerkin vuonna 2008 on Hütter ollut yhtyeen ainoa alkuperäisjäsen.

Hütter tunnetaan intohimoisena pyöräilijänä. 1980-luvun kiertueilla hän saattoi jäädä pois linja-autosta  matkalla seuraavaan esiintymispaikkaan ja käyttää useita tunteja loppumatkan pyöräilemiseen. Vuonna 2009 Hütter kuitenkin kertoi *[[The Guardian]]in* haastattelussa jättäneensä tämän tavan ennen kaikkea sen vuoksi, että tuossa vaiheessa matkat tehtiin kiertueaikataulujen tiukkuuden takia pääasiassa lentokoneilla. Lisäksi puutteet alueiden ja paikallisen liikennekulttuurin tuntemuksessa aiheuttavat Hütterin mukaan omat haasteensa, ja konsertteihin keskittymistäkin tarvitaan.

1980-luvun alkupuolella Hütter joutui pyöräilyonnettomuuteen eräällä Reinin padolla. Hän törmäsi toisen pyöräilijän kanssa ja joutui koomaan saatuaan kallonmurtuman. Sairaalassa hänet kuitenkin hoidettiin kuntoon, eikä tapaus Hütterin mielestä muuttanut hänen suhtautumistaan pyöräilyyn millään tavalla.

Yksityiselämänsä Hütter on pitänyt koko julkisen uransa ajan pääasiassa omana tietonaan. 

## Lähteet
Caecilius Bassus

**Quintus Caecilius Bassus** oli roomalainen ritarisäätyläinen (), joka palveli Pompeiuksen alaisuudessa Rooman sisällissodassa. Pompeiuksen koettua tappion Farsaloksessa Caecilius Bassus pakeni Syyriaan, jossa sekaantui Sextus Caesarin murhaan johtaneeseen legioonalaisten kapinaan 46 eaa. Caecilius Bassus sai puolelleen kaksi legioonaa, joiden avulla hän miehitti Apameian kaupungin, mutta hänen joukkonsa joutuivat Julius Caesarille uskollisten komentajien piirittämiksi. Caesarin kuoltua salamurhan uhrina Caecilius Bassuksen omat sotilaat ja häntä piirittäneet joukot hylkäsivät hänet ja liittyivät Gaius Cassiukseen, joka puolestaan antoi Caecilius Bassuksen mennä vahingoittumattomana.

## Lähteet
### Viitteet

### Kirjallisuuslähteet
*
Satu Pentikäinen

**Satu Pentikäinen** (s. 3. joulukuuta 1962 Viiala) on suomalainen iskelmälaulaja. 

Viialalainen Pentikäinen esiintyi jo 14-vuotiaana Tapani Kansan *Rock Dreams* -nimisessä kesäshow'ssa (1977). Pentikäisen tunnetuin kappale on "Menolippu", jonka hän levytti ollessaan 16-vuotias. Esiinnyttyään myös kolmessa muussa Tapani Kansan kesäshow'ssa Pentikäinen aloitti sooloesiintymiset ja levytti diskoiskelmä-albumeja. "Menolipun" ohella Pentikäisen muita menestyskappaleita olivat "Pienen tytön täytyy", "Syksy", "Jos se voisi olla totta", "Ota tai jätä", "Kevät ja syys", ”Odota en”, sekä "Haluun vapauteen". Satu teki myös sanoituksia kahdelle viimeiselle albumilleen. 

Viimeisen esiintymisensä Pentikäinen teki vuonna 1991, jonka jälkeen vetäytyi perhe-elämään ja aloitti musiikkikasvatuksen opinnot Sibelius-Akatemiassa. Pentikäinen työskentelee musiikin lehtorina ja on asunut perheineen (3 lasta) mm. Kotkassa ja Lahdessa.

## Diskografia
*Satu (1980)
*Pellit auki (1981)
*Lapsuus jäi (1982)
*Ota tai jätä (1984)
* Parhaat (1984)
*Ei huolet paina (1986)
* Kaksi klassikkoa: Satu / Pellit auki (1994)

## Lähteet
*  
### Viitteet

## Aiheesta muualla
* 
* 80-luvun teinitähti Satu Pentikäinen: ”Murrosikä jäi elämättä”
Jeff Halpern

**Jeff Halpern** (s. 3. toukokuuta 1976 Potomac, Maryland, Yhdysvallat) on yhdysvaltalainen entinen jääkiekkohyökkääjä, joka pelasi urallaan yli 900 NHL-ottelua. Tällä hetkellä Halpern on ilman pelaajasopimusta.

Halpern on kahdensuunnan keskushyökääjä, joka osaa pelata myös röyhkeästi. Hän on joukkuepelaaja, joka hoitaa kunnialla puolustuksensa ja kehittyy koko ajan kiekollisessa pelissä. Halpernin rannelaukaus on tarkka ja nopea, ja aloittajana mies on hiukan yli keskitason . Halpern pelaa sekä yli- että alivoimaa.

Halpern on uskonnoltaan juutalainen ja kuuluukin Greater Washington (D.C.) Jewish Sports Hall of Fame'iin.

## Ura

Halpern kasvoi kovana Washington Capitals -fanina, ja hän myös pelasi Washington Capitalsin juniorijoukkueessa. Halpern on ensimmäinen Yhdysvaltojen pääkaupunkiseudulla kiekkotaitonsa saanut NHL-pelaaja. Hän pelasi neljä kautta Princetonin yliopistojoukkueessa ennen kuin siirtyi NHL:ään varaamattomana pelaajana Capitalsin riveihin vuonna 1999. Halpern yllätti kaikki tekemällä kahdella ensimmäisellä kaudellaan 39 maalia ja yli 70 pistettä. Hän oli lähinnä kolmos- neloskentän puurtaja. Halpern teki oman ennätyksensä kaudella , koska sai pelaajakauppojen takia paljon peliaikaa myös ylivoimalla.  aikana hän pelasi Sveitsissä kahdessa eri seurassa (HC Ajoie ja Kloten Flyers).

Halpern myytiin kauden  lopussa Tampa Bay Lightningiin, jossa hän pelasi kolme kautta, kunnes myytiin jälleen kauden loppupuolella Los Angeles Kingsiin kaudella .

Syyskuussa 2010 Halpern teki yksivuotisen sopimuksen Montreal Canadiensin kanssa.

1. heinäkuuta 2011 Halpern siirtyi takaisin Washington Capitalsiin. Työsulkukauden 2012–2013 hän aloitti New York Rangersissa, josta siirtyi maaliskuussa 2013 jälleen Montreal Canadiensiin.

16. syyskuuta 2013 Halpern kirjoitti sopimuksen Turun Palloseuraan alustavasti 12. lokakuuta asti ulottuvalla sopimuksella. Sopimuksessa oli NHL-pykälä, jota hyödyntäen Halpern siirtyi kahdeksan ottelun jälkeen Phoenix Coyotesiin. Kahdeksassa SM-liigaottelussa Halpern teki neljä maalia. Loppukauden hän pelasi Phoenixissa.

Halpern on edustanut Yhdysvaltoja viisissä MM-kisoissa (2000, 2001, 2004, 2005 ja 2008) ja kerran maailmancupissa (2004).

## Lähteet
* 
* 
* 

### Viitteet
Annika Rimala

**Annika Maria Rimala** (ent. Piha, o.s. Tegengren) (27. elokuuta 1936 Turku – 14. syyskuuta 2014 Helsinki) oli suomalainen tekstiilimuotoilija, joka tunnetaan etenkin Marimekon Tasaraita-trikoovaatteiden suunnittelijana. 

Rimala työskenteli Marimekolle 1960–1982 ja yrityksen ensimmäinen trikootuotemallisto Tasaraita syntyi 1968. Tasaraitapaidat suunniteltiin farkkujen kanssa käytettäväksi yläosaksi. Paidasta tuli aikansa symboli, joka kuvattiin postimerkkiin vuonna 1998. 

Rimalan Marimekolle suunnittelemia tunnettuja kuoseja Tasaraidan lisäksi ovat muun muassa Pallo, Hedelmäkori, Puketti, Petrooli, Tarha ja Viiriäinen.

Marimekon jälkeen vuonna 1982 Annika Rimala jatkoi työskentelyä vuotta aiemmin miehensä Ilkka Rimalan ja graafisen suunnittelijan Teemu Lipastin kanssa perustamassaan Santtu-yrityksessä. Vuodesta 1969 vuoteen 1988 Rimala toimi myös suunnittelijana Kaunis Korulle. 

Rimala sai Valtion taideteollisuuspalkinnon vuonna 1974 ja Pro Finlandia -mitalin vuonna 1997.

## Lähteet

## Kirjallisuutta
* Leena Maunula, Rebecka Tarschys: *Annika Rimala 1960–2000. Väriä arkeen. Färg på vardagen. Colour on your life.* Helsinki 2000. .

## Aiheesta muualla
*Annika Rimalan tuotteita Finnish Design Shopin sivustolla.
*Annika Rimalan muistokirjoitus Helsingin Sanomissa.
Kyllikki Salmenhaara

**Kerttu Kyllikki Salmenhaara** (14. heinäkuuta 1915 Tyrnävä – 13. heinäkuuta 1981 Helsinki) oli suomalainen keramiikkataiteilija. Hän toimi muun muassa Arabian tehtaan taiteilijana. Hän oli aikansa merkittävimpiä keramiikkataiteilijoita.

## Opiskelu
Salmenhaara kirjoitti ylioppilaaksi Helsingin Suomalaisesta Tyttölukiosta vuonna 1937. Vuosina 1938–1943 hän opiskeli Helsingissä Taideteollisuuskeskuskoulun keramiikkaosastolla. Vuodeksi 1946 hän lähti Tanskaan Nathalie Krebsin SAXBO-keramiikkastudioon. Kymmenen vuotta myöhemmin vuonna 1956 hän sai keramiikan korkeakouluopetukseen tutustumista varten ASLA-spesialististipendin Yhdysvaltoihin. 

Salmenhaara teki opinto- ja opetusmatkoja Tanskaan, Yhdysvaltoihin, Kanadaan Portugaliin ja Espanjaan.

## Toiminta taiteilijana

Salmenhaara työskenteli niin taiteilijana, suunnittelijana, luennoitsijana kuin opettajanakin. Hänen työnsä olivat yksinkertaisia käyttö- ja koriste-esineitä, joiden materiaalina oli samotti ja luonnonsavi.

Taideteollisuuskoulun jälkeen hän työskenteli Kauklahden lasitehtaassa vuosina 1943–1946. Vuosina 1946 ja 1947 Salmenhaara työskenteli Sakari Vapaavuoren keramiikkastudiolla taiteilijana, minkä jälkeen hän oli vuosia Arabian tehtaan taiteilijana Helsingissä. Arabialla hän oli kaiken kaikkiaan vuodet 1947–1963. Salmenhaara siirtyi opetustehtäviin, kun 1960-luvun vaihteessa saatu käsivamma esti taiteellisen työskentelyn. Hän oli Taiwanissa opettajana 1961–1963.

1960-luvun alkupuolella Salmenhaara muun muassa perusti keramiikkakoulun, jossa toimi pääopettajana, ja oli keramiikkateollisuuden neuvonantajana. 1970–1973 hän oli Helsingissä Taideteollisen oppilaitoksen keramiikkaosaston lehtori ja johtaja. Lisäksi hän oli ensimmäinen Suomessa nimitetty taideteollisuusalan taiteilijaprofessori vuosina 1970–1973. Salmenhaara toimi Taideteollisen korkeakoulun keramiikan yliopettajana vuodesta 1973 kuolinvuoteensa 1981 asti.

Salmanhaaran yksityisnäyttely, teemanaan hänen syntymänsä 100-vuotisjuhla, on viimeksi ollut vuonna 2015 Fiskarsin Kuparipajassa.

## Palkinnot
* Milanon triennaali, Grand Prix, 1957
* Pro Finlandia, 1961
* Vuoden 1974 valtion taideteollisuuspalkinto, 1975
* Suomen Kulttuurirahaston palkinto, 1980

## Lähteet
* CV: Kyllikki Salmenhaara 1915–1951 Arabiamuseo (pdf)

### Viitteet

## Kirjallisuutta
* 
* 
* 

## Aiheesta muualla
* Kyllikki Salmenhaara.  KirjastoVirma.
*
Cole Haan

**Cole Haan** -muotimerkki aloitti Chicagossa vuonna 1928. Nimi Cole Haan juontaa juurensa perustajiltaan Trafton Colelta ja Eddie Haanilta. Alun perin merkki oli miesten kenkämerkki. Nykyään tuotteita ovat muun muassa puvut, kengät, vyöt, käsilaukut, ulkovaatteet ja kellot niin naisille kuin miehille. Cole Haan on kehittänyt Nike Airin kenkätekniikkaa.

Nike omistaa täysin Cole Haanin ja päämaja sijaitsee Yarmouthin kaupungissa Mainen osavaltiossa, suunnittelun tapahtuessa designkeskuksessa New Yorkissa.

## Aiheesta muualla
Cole Haan kotisivu
Ben Folds

**Benjamin Scott Folds** (s. 12. syyskuuta 1966) on yhdysvaltalainen laulaja-lauluntekijä ja edesmenneen Ben Folds Five -yhtyeen keulahahmo. Hän on saanut tunnustusta pianistina, lauluntekijänä, esiintyjänä ja multi-instrumentalistina.

## Biografia

### Ben Folds Five
Vuonna 1994 Ben Folds, basisti Robert Sledge ja rumpali Darren Jessee perustivat Ben Folds Five -yhtyeen, joka julkaisi nimeään kantavan debyyttialbuminsa *Ben Folds Five* vuonna 1995. Tätä seurasivat *Whatever and Ever Amen* vuonna 1997 sekä kokoelma-albumi *Naked Baby Photos* vuonna 1998. *Whatever*-albumilta julkaistut "Brick," "Song for the Dumped" ja "Battle of Who Could Care Less" olivat hittejä. Vuonna 1999 yhtye julkaisi viimeisen albuminsa *The Unauthorized Biography of Reinhold Messner*, joka sisälsi hitin "Army".

Ben Folds Five kokosi rivinsä soittaakseen ensimmäisen konserttinsa lähes kymmeneen vuoteen syyskuussa 2008. Tämä yksittäiskeikka oli osa MySpacen "Front to Back" -sarjaa, jossa artistit esittivät kokonaisen albuminsa livenä. Ben Folds Five esitti viimeisen albuminsa *The Unauthorized Biography of Reinhold Messner*. Konsertti esitettiin lokakuussa ja on nähtävissä sivustolla Nowwhat.com. Kaikki konsertin lipputuotot lahjoitettiin Operation Smile -hyväntekeväisyysjärjestölle.

## Diskografia
### Ben Folds Five

#### Albumit
* *Ben Folds Five* (1995)
* *Whatever and Ever Amen* (1997, uudelleenmasteroitu ja laajennettu painos 2005)
* *Naked Baby Photos* (1998, kokoelma)
* *The Unauthorized Biography of Reinhold Messner* (1999)

### Soolotuotanto

#### Studioalbumit
* *Rockin' the Suburbs* (2001)
* *Songs for Silverman* (2005)
* *Way to Normal* (2008)
* *What Matters Most* (2023)

#### EP:t
* *Special B-Sides* (2001) 
* *Speed Graphic* (2002) 
* *Sunny 16* (2003)
* *Super D* (2004) 
* *Live at Tower Records* (2005) 

#### Kokoelmat ja livealbumit
* *Ben Folds Live* (2002)
* *Songs for Goldfish* (2005)
* *iTunes Originals* (2005)
* *Over the Hedge* (soundtrack) (2006)
* *Supersunnyspeedgraphic, the LP* (2006)
* *Stems and Seeds* (2009, uudelleenmasteroitu versio *Way to Normal* -albumista) 

#### DVD:t
* *Ben Folds and WASO – Live in Perth* (2005)
* *Live at MySpace* (2007)

### Yhteistyössä
* *Shut Up and Listen to Majosha* (1989) (Majosha)
* *Fear of Pop: Volume 1* (1998) (Fear of Pop)
* *The Bens* (2003, EP) (The Bens)
* *Lonely Avenue* (2010) (Nick Hornby)
* *Nighty Night* (2011) (Amanda Palmer, Damian Kulash & Neil Gaiman)

## Lähteet

## Aiheesta muualla

* Viralliset kotisivut
Fysiologos

**Fysiologos** (, ) on tuntemattoman antiikin kreikkalaisen kirjailijan kirjoittama tai kokoama bestiaari eli teos, joka sisältää kuvauksia eläimistä, linnuista ja taruolennoista, sekä kivistä ja kasveista. Jokaista kuvausta seuraa tarina, sekä kohteen symbolinen ja moraalinen merkitys.

Ilmeisesti teos kirjoitettiin Aleksandriassa toisella vuosisadalla. Se käännettiin latinaksi noin vuonna 400 ja myöhemmin useille Euroopan ja Lähi-idän kielille.

Teos säilytti vaikutuksensa eurooppalaisessa kulttuurissa yli tuhannen vuoden ajan. Esimerkiksi keskiaikaisessa runollisessa kirjallisuudessa on paljon viittauksia *Fysiologokseen*, ja useiden siinä kuvattujen eläinten, esimerkiksi feeniks-linnun, symboliikka on edelleen hyvin tunnettu. 

## Lähteet

## Aiheesta muualla

* The Old English Physiologus
Dr. Alban

**Dr. Alban** (oikealta nimeltä **Alban Uzoma Nwapa**, s. 26. elokuuta 1957 Oguta, Brittiläinen Nigeria) on nigerialaissyntyinen ruotsalainen eurodance/rap/reggae -artisti. Hänet tunnetaan erityisesti eurodancen klassikkokappaleisiin kuuluvasta ”It’s My Life” -hittikappaleesta, joka nousi vuonna 1992 monissa maissa listaykköseksi. Hänen albumeitaan on myyty yli 5 miljoonaa, ja singlejä yli 6 miljoonaa kappaletta.

Dr. Alban kävi koulua hammaslääkäriksi, mistä tulee hänen taiteilijanimensä.

Dr. Albanin taustalaulajana keikoilla on toiminut jo 2010-luvun alkupuolelta lähtien suomalainen Henna Peltonen.

## Elämäkerta
Alban Uzoma Nwapa syntyi Ogutassa Brittiläisessä Nigeriassa 26. elokuuta 1957. Hänen syntyessään perheessä oli kymmenen lasta. Hänen isänsä oli hammaslääkäri. Alban kävi Christ The King Collegea Nigerian Abassa. Suurimman osan ajastaan Alban vietti kotikaupungissaan Ogutassa. Hän kuunteli nuorena Fela Kutia ja James Brownia. 23-vuotiaana hän muutti Tukholmaan opiskellakseen hammaslääkäriksi. Tukholmassa hän alkoi tehdä myös musiikkia ja hän toimi DJ:nä Alphabet Streetin yökerhossa.

## Diskografia
### Albumit
* *[[Hello Afrika]]* (1991)
* *[[One Love (Dr. Albanin albumi)|One Love]]* (1992)
* *[[Look Who’s Talking]]* (1994)
* *[[Born in Africa]]* (1996)
* *[[I Believe]]* (1997)
* *[[The Very Best of 1990–1997]]* (1997)
* *[[Prescriptions]]* (2000)
* *[[Back to Basics (Dr. Albanin albumi)|Back to Basics]]* (2007)
* *[[The Ultimate Collection 1990–2014]]* (2014)

### Singlet

## Lähteet

## Aiheesta muualla

* Dr. Albanin viralliset kotisivut
Agostinho da Silva

**George Agostinho Baptista da Silva** (13. helmikuuta 1906 Porto – 3. huhtikuuta 1994 Lissabon) oli portugalilainen filosofi ja kirjailija. Hän käsitteli kirjoituksissaan muun muassa panteismia, millenarianismia ja ihmisen vapautta. 

## Elämä
Agostinho da Silva syntyi Portossa, Portugalissa, vuonna 1906. Hän opiskeli Porton yliopistossa klassillista filologiaa vuosina 1924–1928, ja ryhtyi valmistuttuaan kirjoittamaan *Seara Nova* -aikakauslehteen. Silva eli Brasiliassa 1947–1969, koska hän vastusti Portugalin pääministerin António de Oliveira Salazarin fasistista *[[Estado Novo]]* -diktatuuria. Palattuaan Portugaliin hän jatkoi kirjoittamista ja toimi portugalilaisissa yliopistoissa opettajana.

## Teokset
Agostinho da Silva julkaisi teoksia useilta eri aloilta. Klassillisiin opintoihin liittyen hän kirjoitti muun muassa teokset *Breve ensaio sobre Pérsio*, *Sentido histórico das civilizações clássicas* ja *A religião grega*, ja käänsi tekstejä klassisilta ja moderneilta kirjoittajilta, kuten Sofokleelta, Platonilta, Aristofaneelta, Lucretiukselta, Plautukselta, Terentiukselta, Theokritokselta, Catullukselta, Sallustiukselta, Suetoniukselta, Tacitukselta ja Michel de Montaignelta. Silva kirjoitti elämäkertoja lukuisista historiallisista henkilöistä, joihin kuuluivat ainakin Pestalozzi, Franciscus Assisilainen, Lamennais, Michelangelo, Louis Pasteur, Abraham Lincoln ja Robert Owen. Hänen pegagogisia tekstejään olivat muun muassa *Sanderson e a Escola de Oundle* ja *0 Método Montessori*. Silvan esseisiin lukeutuvat tekstit *Glossas*, *Conversa com Diotima*, *Parábola da mulher de Loth*, *Considerações*, *Sete Cartas a um Jovem Filósofo*, *Reflexão à margem da literatura portuguesa*, *Um Fernando Pessoa* ja *As Aproximações*.

## Lähteet
Daína Chaviano

**Daína Chaviano** (s. 1957 Havanna) on kuubalainen kirjailija. Chaviano on asunut Yhdysvalloissa vuodesta 1991.

## Ura
Chavianolle myönnettiin ensimmäinen kirjallisuuspalkinto hänen opiskellessaan Havannan yliopistossa, josta hän valmistui filosofian maisteriksi, pääaineenaan englannin kieli ja englanninkielinen kirjallisuus. Asuessaan Kuubassa hän julkaisi tieteiskirjallisuutta ja fantasiaa ja hänestä tuli Kuuban myydyin ja suosituin lajin edustaja. Yhtä lailla hän on menestynyt perinteisessä kertomakirjallisuudessa ja saanut palkintoja.

Chavianon kirjallisia teemoja ovat mytologia, erotiikka, antiikin historia, sosiologia, parapsykologia, politiikka ja taikuus, joita hän käsittelee runollisia ja aistillisia kuvia tulvivalla tyylillä.

Hänen tärkeimpiin teoksiinsa kuuluu ”La Habana oculta”, sarja romaaneja joista *Ikuisen rakkauden saari* kertoo historiallisen sukutarinan 1800-luvulta nykyaikaan. Kertomuksen perusaineksia ovat muun muassa taikuus, ihmisten keskuudessa elävät jumalat, murhat ja ennalta määrätyt rakkaustarinat.

*[[Ikuisen rakkauden saari|Ikuisen rakkauden saaren]]* käännösoikeudet on myyty 25 kielelle, ja siitä on siten tullut kaikkien aikojen käännetyin kuubalaisromaani. Suomeksi romaani ilmestyi vuonna 2008 Satu Ekmanin suomennoksena.

## Teokset
* *Extraños testimonios*, 2017 (novellikokoelma)
* *La isla de los amores infinitos*, 2006 (romaani, suom.)
* *País de dragones*, 2001 (novellikokoelma)
* *Gata encerrada*, 2001 (romaani)
* *Casa de juegos*, 1999 (romaani)
* *El hombre, la hembra y el hambre*, 1998 (romaani)
* *Confesiones eróticas y otros hechizos*, 1994 (runoja)
* *El abrevadero de los dinosaurios*, 1990 (novellikokoelma)
* *La anunciación*, 1989 (elokuvakäsikirjoitus)
* *Fábulas de una abuela extraterrestre*, 1988 (romaani)
* *Historias de hadas para adultos*, 1986 (novellikokoelma)
* *Amoroso planeta*, 1983 (novellikokoelma)
* *Los mundos que amo*, 1980 (novellikokoelma)

### Suomennetut teokset
* *Ikuisen rakkauden saari*, suom. Satu Ekman, Bazar, 2008

## Lähteet

## Aiheesta muualla
* Daína Chavianon kotisivu .  
* 
* Bazar
Kingdom of Madness (Magnumin albumi)

**Kingdom Of Madness** on rockyhtye Magnumin vuonna 1978 julkaistu debyyttialbumi. Se ylsi Ison-Britannian albumilistalla sijalle 58. Levyltä on julkaistu kaksi singleä, "Kingdom Of Madness" ja "Invasion". Vuonna 2005 albumista julkaistiin muun muassa kappaleiden demoversioita sisältävä erikoisversio. 

## Kappaleet
Kaikki kappaleet on säveltäny ja sanoittanut Tony Clarkin.

### Levy 1
#"In The Beginning" – 7:52
#"Baby Rock Me" – 4:05
#"Universe" – 3:45
#"Kingdom Of Madness" – 4:25
#"All That Is Real" – 3:48
#"Bringer" – 3:58
#"Invasion" – 3:22
#"Lords Of Chaos" – 3:21
#"All Come Together" – 4:53

### Levy 2 (2005 erikoisversio)
#"Sea Bird" [Demo] – 3:49
#"Stormbringer" [Demo] – 3:31
#"Slipping Away" [Demo] – 3:15
#"Captain America" [Demo] – 3:43
#"Sweets For My Sweet" [A-Side] (säv/san Doc Pomus ja Mort Shuman) – 3:02
#"Movin' On" [B-Side] – 3:47
#"Master Of Disguise" [Outtake] – 2:54
#"Without Your Love" [Outtake] – 3:54
#"Find The Time" [Outtake] – 3:04
#"Everybody Needs" [Outtake] – 3:47
#"Kingdom Of Madness" [Alternate Version] – 3:56

## Kokoonpano
*Tony Clarkin – kitara
*Bob Catley – laulu
*Wally Lowe – basso
*Richard Bailey – koskettimet, huilu
*Kex Gorin – rummut
*Dave Morgan – basso, laulu (levyllä 2, kappaleissa 1–6)

## Aiheesta muualla
* Kindom Of Madness: Expanded Edition – Sanctuary Recordsin albumia käsittelevä sivusto